**1932** Den 4. juli 1932 dannes Løjt Idrætsforening for fodboldinteresserede med Alfred Stukmand som formand. Kontingentet var 50 øre pr måned. Medlemmer under 15 år betalte 1 kr. for hele året.

Om efteråret spilles dilettant på Løjt Kro, og på forsamlingshuset blev der afholdt gåsespil. Kroen, som spillested for dilettant, gav i øvrigt anledning til en ekstraordinær generalforsamling.

**1933** Den 28. maj afholdes en sportsfest i Løjt Sogns Forsamlingshus. Samme aften holdt krigsinvalideforenin gen fest på kroen. Det bevirkede, at idrætsforeningens fest gav et stort underskud. Foreningens formand nedlagde herefter hvervet, og foreningen var opløst i 6 år.

**1939** Den 13. oktober holdtes generalforsamling med vedtagelse af love. Dagen efter holdtes bestyrelsesmøde, hvor Johs. Bøgelund blev valgt til formand.

**1940** Sammenlægning af idrætsforeningen og ungdomsforeningen forsøgtes, men uden resultat.

**1942** Sønderjydsk Idrætsforening henstiller til, at man, som forholdene er, ikke fester mere end nødvendigt.

I marts valgtes Alfred Schramm til formand.

Dansekursus i forsamlingshuset.

I oktober har foreningen ca. 125 medlemmer.

I november valgtes Niels Frank til formand.

**1943** Folkedans sammen med ungdomsforeningen.

**1946** Ernst Bode valgt til formand.

På foreningens program var fodbold, håndbold, gymnastik og fri idræt. Endvidere var der bal efter sportsuge, efter generalforsamlingen, hvoraf det var to hvert år, efter gymnastikopvisningen og efter dilettantforestillingen arrangement. Derudover var der mange baller uden forudgående sportslig.

**1947** Otto Madsen valgt til formand.

**1948** Der arbejdes på at få et klubhus rejst ved banen. Sognerådet har bevilget et tilskud på kr. 100.

Theodor Christensen valgt til formand.

**1950** Fodbold meldes ind i JBU.

Der er ofte problemer med banens tilstand.

**1951** Anmoder kommunen om at få et skur til omklædningsrum.

**1952** Der vil blive mulighed for at spille badminton i foreningen, når den nye gymnastiksal er færdig.

Der arbejdes stadig på at få et nyt klubhus op ved idrætspladsen.

**1953** Theodor Fåborg valgt til formand.

**1954** Ernst Bode valgt til formand.

**1956** Chr. Boysen valgt til formand.

**1958** Ingen fodbold tilmeldt turneringen pga. for ringe tilslutning.

**1960** Verner Kirsch valgt til formand.

**1961** Chr. Boysen valgt til formand.

**1962** Hans Lindholt valgt til formand.

**1963** Både idrætsforeningen og ungdomsforeningen ønsker at benytte gymnastiksalen tirsdag. Sognerådet afgør sagen, så idrætsforeningen beholder tirsdag.

**1964** Klubhus bygges med frivillig arbejdskraft. Det gamle sprøjtehus flyttes og bruges som klubhus.

Det nye stadionanlæg ved Skolegade påbegyndes.

**1966** Løjt Idrætsforening, Løjt Ungdomsforening og Skovby Idrætsforening enedes om et samarbejde.

Møde med sognerådet om klubhus, indvielse af stadion og evt. en idrætshal.

**1967** Det nye klubhus kan påbegyndes.

**1968** Rejsegilde på klubhuset.

Bestyrelsen opdeles i fodboldudvalg og håndboldudvalg.

**1969** Alle foreninger i Løjt og Genner mødes for at drøfte en idrætshal.

Der nedsættes et haludvalg.

Den 2. maj indvies det nye stadion og klubhus.

**1971** Det gamle klubhus på banen ved Hundklem fjernes.

Seniorfodboldhold besøger venskabsklubben Fortuna Oberg.

Aabenraa Badmintonklub overtager alt vedrørende badminton i Løjt Kirkeby.

318 medlemmer.

Der nedsættes et udvalg til varetagelse af indvielsen af Løjt Lands Idrætshal.

Der vedtages nye love for idrætsforeningen. Der holdes fremover kun generalforsamling en gang om året.

Den 27. november indvies idrætshallen.

**1972** Leif Møller vælges til formand på en ekstraordinær generalforsamling.

22. august oprettes Løjt Idrætsforenings Støtteforening med det formål at skaffe midler til Løjt IF.

Kontingentopkrævning sker fremover pr. postgiro.

Der anskaffes borde og stole til i alt 500 pladser i Løjt Hallen.

Der oprettes en reservefond, som hovedsagelig skal anvendes i forbindelse med foreningens 50 års jubilæum.

**1973** 445 medlemmer.

I vinterhalvåret afholdes lottospil hver 14. dag i Løjt Hallen.

Trimkonkurrence på Løjt Land med 72 deltagere.

**1974** Den nye træningsbane påbegyndes.

**1975** Det besluttes, at der skal sættes lysanlæg op ved banen.

**1976** Badmintonafdeling oprettes under Løjt IF.

Første nummer af ”Nyt fra Løjt IF” i den gamle stil med hæftede sider.

**1977** Idrætsforeningen får et klubemblem/logo:

På grund af den nye badmintonafdeling er medlemstallet nu steget til 599.

**1978** Foreningen støtter det påtænkte SI-center med kr. 10 pr medlem.

Bordtennisafdeling oprettes.

Omklædningsrum udvides.

Jørgen Havelund valgt til formand på ekstraordinær generalforsamling.

**1979** Kassereren får fast kontortid pga stigende arbejdsbyrde.

Hallen får nyt gulv.

Der anlægges en ny bane ved siden af lysbanen, da det er uvist om banen ved Hundklem fortsat vil kunne bruges.

Mulighed for at dyrke motionsvolley.

**1981** Der viser sig stor interesse for tennis, hvorfor et udvalg arbejder på at få anlagt tennisbaner.

**1982** Der er 670 medlemmer.

I uge 13 afholdes jubilæumsarrangement i hallen.

4. juli fejrer foreningen 50 års jubilæum.

Klubbladet ”Nyt fra Løjt Idrætsforening” udkommer i ny form.

Der arbejdes på anlæg af to tennisbaner. Arbejdet udføres af frivillige.

**1983** 29. maj indvier borgmester Camma Larsen-Ledet tennisbanerne, og samtidig afslører hun skulpturen ved indkørslen til anlægget. Den er lavet og skænket af Conrad Ravn.

Tennisafdelingen har 120 medlemmer.

**1984** Der installeres et vandingsanlæg ved tennisbanerne.

Der er indkøbt et nyt forstærkeranlæg til hallen.

I oktober har foreningen 1011 aktivitetsmedlemmer (734 ”hoveder”).

Præmiespil startes.

Leif Møllers Mindeplade oprettes. Den hædrer hvert år et medlem eller et hold efter indstilling. Første modtager af pladen er Svend B. Olesen.

Miniput B fik sølv ved JM.

Ejler Schütt valgt til formand.

**1985** Der arbejdes med et projekt til udvidelse af hallen.

Der opsættes nye cykelstativer foran klubhuset.

En kraftig storm forårsager stor skade på tennisbanerne – betonpillerne er knækket.

H. C. Christensen (kasserer i mange år) får tildelt Leif Møller´s Mindeplade.

1101 aktivitetsmedlemmer (756 ”næser”)

18. januar oprettes ”Løjt-Hal-Fonden”, hvis formål det er at samle midler til haludvidelsen.

Drengehold vinder sølv ved landsmesterskaber i indendørs fodbold.

**1986** Lilleputter spiller i Mesterrækken.

Støtteforeningen har købt nyt edb anlæg til foreningen.

Veteranholdet blev nr. 2 ved landsmesterskaberne i Nyborg.

Helga Jørgensen får Leif Møller´s Mindeplade.

**1987** Der etableres et nyt lysanlæg på banen ved Hundklem.

Der opsættes bandereklamer omkring stadion.

Medlemstallet pr. 1. januar: 1161 aktivitetsmedlemmer (783 ”næser”).

Junior herrer har i indefodbold vundet sølv ved landsmesterskaberne.

Fodboldafdelingen fik overrakt kr. 5082 af *Gunnar Nu Fonden*. To udvalgsmedlemmer tog til København til overrækkelsen høs ”Se og Hør”.

H. P. Bøgelund (Pebbe) hædres med Leif møller´s Mindeplade.

**1988** Klubbladet holder foreløbig pause.

Et forslag til haludvidelse forelægges på generalforsamlingen.

Efter 16 års pause som kasserer stopper H. E. Christensen.

Der arrangeres idrætsuge.

Løjt IF får kontor i hallen.

Leif Møller´s Mindeplade tildeles familien Vørna og Peder Gram

**1989** Der arbejdes med udbygning af en hel hal uden omklædningsrum mm. Pris: 3,6 mio. 1,8 mio. skal brugerne selv skaffe.

Løjt Hallen får fjernvarme.

Klubbladet *”Nyt fra Løjt Idrætsforening”* udkommer igen.

Drenge Mesterrække blev nr. 4 ved landsmesterskaber i fodbold

Juniorhold blev nr. 2 ved landsmesterskaber i tennis.

Henning Mikkelsen modtager Leif Møller´s Mindeplade.

**1990** Løjt håndværkere kan bygge en hel hal for 3,6 mio.

Den 6. marts blev det første spadestik til haludvidelsen taget.

1149 aktivitetsmedlemmer.

Junior Damer vandt sølv ved landsmesterskaberne i Herning.

Finn Aagaard Andersen er ny formand i Løjt IF.

Der startes en basketballafdeling.

Der bliver mulighed fort at spille indendørs tennis.

Rejsegilde på hal 2 (d. 10. maj). Hal 2 indvies d. 18. august.

Der afholdes Løjt Messe i begge haller, hvor Løjt IF er repræsenteret med en stand. (25. og 26. august)

Ib Ravn tildeles Leif Møller´s Mindeplade.

**1991** Fodboldafdelingen er vært ved de jyske mesterskaber i indefodbold for juniorhold.

1176 aktivitetsmedlemmer.

Der arbejdes på en 3. tennisbane.

Grand Old Boys bliver landsmestre i fodbold.

Kassereren får edb.

Leif Christensen får Leif Møller´s Mindeplade.

**1992** Den 3. tennisbane indvies d. 14. juni. Pris kr. 190 000.

Juniorhold deltager i fodboldstævne i Budapest i Ungarn.

Stjerneholdet fra København spiller opvisningskamp mod serie 3 holdet.

26. september fejres foreningens 60 års jubilæum ved en fest i hallen.

**1993** Fodboldafdelingen vært ved de jyske mesterskaber i indefodbold for Old Boys.

Beachvolleybane etableres.

Seniorfodboldholdet spiller i serie 2.

Torben Hansen vælges som ny formand.

I maj arrangeres for første gang ”Store legedag” for hele familien.

240 medlemmer i tennisafdelingen

Hegnet mod Hønborg sættes op.

Juniorhold deltager i fodboldstævne i Chacy i Frankrig.

Finn Duborg modtager Leif Møller´s Mindeplade.

**1994** Foreningen har anskaffet et videokamera.

1024 aktivitetsmedlemmer.

Drengehold deltager i et stævne Holland (fodbold).

Klubhus sættes op ved tennisbanerne. Indvies d. 11. juni.

Der sættes ribber op i hal 2.

Alle afdelinger udarbejder nu budgetskemaer.

Fodboldafdelingen vært for JM for dame- og herresenior.

Vagn Gram hædres med Leif Møller´s Mindeplade.

**1995** Drengehold deltager i fodboldstævne i Le Portel i Frankrig.

Iver Lindegaard har været gymnastikleder i 25 år.

Sven Olesen modtager SIKA´s lederpokal for sin indsats for håndbolden.

Jan Jessen spillet 25 år på førsteholdet.

Damehåndboldholdet spiller i Jyllandsserien.

Tanker om udvidelse og modernisering af cafeteria, kontorer, værested mv.

Udskiftning af lys i hal 1 – pris kr. 174 000.

Der anskaffes en ny græsslåmaskine - pris kr. 250 000.

JM for juniorer i hallerne.

Henning Kjeldsen modtager Leif Møller´s Mindeplade.

**1996** JM i indefodbold for Old Boys.

Der afholdes ”Badminton by night”.

1011 aktivitetsmedlemmer.

Erik Steen Boe vælges til ny formand.

D. 17. 11. markeres hal 1´s 25 års jubilæum.

Trænerhåndbog udarbejdet – udleveres til alle ledere og trænere.

Ledere og trænere deltager i foreningsseminar i SI centret. Ideen er at få ny inspiration til Løjt IF.

Ungdomspulje oprettes.

Jytte Hansen modtager Leif Møller´s Mindeplade.

**1997** Badmintonskole afholdes.

Kåres som Årets Børnebadmintonklub i DGI Sønderjylland.

Håndboldpiger bliver Jysk Mester.

I forbindelse med foreningsseminar nedsættes et ungdomsråd.

Nina og Jørgen Havelund får Leif Møller´s Mindeplade.

**1998** Ynglinge Damer kvalificeret til eliterækken.

Håndboldafdelingen arrangerer sponsorcykelløb i Løjt.

Klubbladet uddeles til 1398 husstande.

Opstart af Løjt IF´s hjemmeside.

Jørgen havelund 25 år i halbestyrelsen.

Familien Anni og Torben Hansen hædres med Leif Møller´s Mindeplade.

**1999** JM for dame-og herresenior (fodbold).

1046 aktivitetsmedlemmer.

Ældreidræt startet.

Finn Asmussen og Kim Rasmussen tildeles Leif Møller´s Mindeplade.

**2000** HF Syd og Løjt IF indgår et holdfællesskab på ynglinge damesiden. Navn: Løjt/HF Syd.

Løjt IF deltager i kulturnat 2000.

Bruno Christiansen og Ivar Lindegaard får SIKA´s lederpokal for deres indsats i foreningen i mere end 25 år.

Løjt HF Syd kvalificeret til divisionen.

For at afhjælpe ventelister bruger fritidshjemsbørn hallen om eftermiddagen.

1172 aktivitetsmedlemmer.

Familien Klintskov modtager Leif Møller´s Mindeplade.

**2001** Gymnastikafdelingen får PE-springvbane – pris kr. 56 000.

Håndboldherrerne er rykket op i Jyllandsserien.

Kim ”Bimmer” Rasmussen får SIKA´s lederpokal for sin indsats for håndboldsporten.

Drengehold deltager i fodboldstævne i Holland.

Bruno Christiansen og Ivar Lindegaard får Leif Møller´s Mindeplade.

**2002** Ynglinge Damer fik guld ved landsmesterskaberne.

Løjt Golf Klub optaget som afdeling under Løjt IF.

Hal 1 får nyt gulv.

Der indkøbes 500 nye stole.

Der er indkøbt dueslag til trænere, ledere og bestyrelsesmedlemmer. De skal lette kommunikationen.

Mobilmast opsat på anlægget.

Boldrummet udvides.

Støtteforeningen har 30 års jubilæum.

Foreningen har 70 års jubilæum. I den forbindelse afsløres en sten fundet på anlæggets grund. Markeres ved Åbent Hus fredag d. 23. august.

På grund af spillerafgang og flere spilleres uafklarethed ser håndboldafdelingen sig nødsaget til at trække Jyllandsserieholdet, der så spiller i serie 2 i næste sæson.

Golfafdelingen er i forhandling med de 3 lodsejere, der ejer den jord, golfbanen skal etableres på. Nuværende bane i Løjt bevares også næste år.

Den nye golfklub får navnet Aabenraa Golfklub.

Seniordamer rykket op i Jyllandsserien.

Der afholdes 2 x 25 års jubilæumsreception for Else og Vagn Gram. Samtidig stopper Else.

Jørgen Kannerup får Leif Møller´s Mindepolade.

**2003** Golfafdelingen under Løjt IF nedlægges, og banen i Løjt nedlægges også.

Taget på Hal 2 smuldrer og er utæt og det udskiftes.

Trænertur til bundesligakamp i Hamborg.

Helga Jørgensen udnævnt til Månedens Foreningsnavn af Danske Bank og JydskeVestkysten.

Hanne og Erik Steen Boe får Leif Møller´s Mindeplade.

**2004** Vagn Gram stopper som halinspektør d. 9. 1. efter 26 års ansættelse.

Per Schürmann er ansat som ny halinspektør. En goddag og farvel reception blev afholdt af LLI d. 9. jan.

I februar modtager Helga Jørgensen ”Ugens Buket” fra Ugeavisen som ildsjæl for Løjt IF.

Håndboldafdelingen hjælper sædvanen tro ved SuperBrugsens generalforsamling.

Dansk Politi Idrætsforbund afholder europamesterskaber i håndbold for damer i september.

Fodboldformand Leif Christensen modtager SIKA´s lederpokal.

Petanquebaner anlagt. For arbejdet stod to frivillige sjæle fra Løjt: Jens Jørgensen og Ib Ravn.

Petanquebanerne indvies i maj.

Støtteforeningen fik et overskud på kr. 180 000 i den forgangne sæson.

Der afholdes aktivitetsdag på Naturskolen for ledere og trænere i Løjt IF.

Der er anskaffet et arkivskab (gammelt pengeskab).

Pernille B. Steffensen er ny redaktør af ”Nyt fra Løjt Idrætsforening”.

Stavgang startes op.

Formand Erik Steen Boe modtager Frøs Herreds Sparekasses Lederpris.

Leif Møller´s Mindeplade gik til Klaus Broders.

**2005** Halinspektør Per Plambeck (tidligere Schürmann) siger op pr. 1. marts.

Torben Beck ansættes som ny halinspektør pr. 1. april.

Der afholdes 25 års jubilæumsreception for fodboldformanden Leif Christensen i marts.

*Foreningspakken*  anskaffes til kassereren.

***Støtteforeningen opretter en Ungdomspulje, der kan støtte tiltag/ideer, der vedrører ungdomsafdelingerne i Løjt IF. I udvalget sidder to fra støtteforeningen og to fra Løjt IF.***

Pebbe, Hans Peter Bøgelund, dør. Han var en hjælpsom og trofast Løjt IF støtte.

I november modtager Kaj Hansen, Jørn Thomsen og Hans Ivarson JBU´s sølvnål for 15 års tro tjeneste i samme fodboldklub.

Fremover skal der ved ansættelse af trænere og hjælpetrænere til børn under 15 år indhentes en børneattest.

Kim Knudsen tildelt Leif Møller´s Mindeplade.

**2006** I marts afholdes reception for Svend Olesen: Han har været aktiv fodboldspiller i foreningen i 50 år og spillet håndbold og været træner i 40 år, desuden har han siddet i udvalg og bestyrelser. Han modtager en sølvnål fra JHF for sine 40 år som aktiv.

På grund af mange års ledergerning udnævnes Ivar Lindegaard til æresmedlem i Løjt IF.

Helga Jørgensen modtager SIKA´s lederpokal på rådhuset for sine mange gøremål i Løjt IF, bl.a. træner, kasserer og bestyrelsesmedlem.

Klaus Broders modtager ”Ugens Buket” fra Aabenraa Ugeavis for sit arbejde for pigefodbolden i Løjt IF.

Birgitte Andersen modtager Ugens Buket fra Aabenraa Ugeavis for sit arbejde som træner for old girls håndboldholdet.

Byggeri af tribune/materialehus/mødelokale påbegyndes. SIKA har bevilget 235 000 kr. i tilskud.

Ivar Lindegaarde udnævnes til æresmedlem.

Gymnastikafdelingen anskaffer sig en Team-Track (lang høj luftmadras).

29. april afholdes afskedsreception for Helga Jørgensen. Samme dag bliver hun udnævnt til æresmedlem i foreningen. Fra JHF kreds 8 modtog hun en sølvnål.

30. september indvies tribune/materialehus og værested, der får navnet ”Æ Hus”.

”Ugens Buket” tilfalder trænerteamet Kaj Asmussen, Søren Dam og Jens Mathiasen.

Der er tanker om en multihal, der nedsættes en visionsgruppe.

Idrætsanlægget får skøde på arealet syd for lysbanen.

31. 12. er medlemstallet i Løjt IF 1117 aktivitetsmedlemmer: fodbold: 414, håndbold: 174, tennis: 83, gymnastik: 276, ældreidræt: 190, badminton: 123 og petanque: 14.

Jørn Thomsen modtager Leif Møller´s Mindeplade.

**2007** Halinspektøren stopper pr. 1. 2., så der søges en ny.

Miniputafdelingen på tur til Nordsjælland og Brøndby.

Tove Düwel får et ”skulderklap” af DGI for sin indsats for at samle hjælpere til Landsstævnet i Haderslev.

JM i indefodbold afholdes i Løjthallerne.

I marts tiltræder Finn Beck Andersen som ny halinspektør.

Løjt IF´s 75 års jubilæum d. 4. juli markeres ved en reception.

Kommunen opsætter en pavillon på tennisbane 3, fordi der ikke er plads nok i fritidshjemmet Regnbuen ved siden af.

DGI og JHF kreds 8 kårer håndboldafdelingen til Årets Børnehåndboldklub. Antal medlemmer under 18 år er gået fra 45 til 113.

Der sættes hegn omkring petanquebanerne, da de ødelægges af fodboldspillere og andre.

Multicenterplanerne fremlægges: Der skal være plads til en multihal med springgrav til gymnastik, aula, kulturelle arrangementer, foyer, aktiviteter som fitness, bowlingbaner, golfsimulator, legeland, internetcafe, sportscafe/cafeteria, værelser, torv – Skolegade lukkes, omklædningsfaciliteter, lokaler, forskellige udendørs faciliteter. Centeret skal integreres med de omkringliggende institutioner og skole.

Erhvervsforeningen afholder efterårsfest hallen.

**2008** I marts afholdes borgermøde om multicenterplanerne.

Der arrangeres stavgangsfestival (maj).

OK benzin og SuperBrugsen støtter Løjtland Multicenter med et ørebeløb hver liter benzin eller diesel, der tankes på OK-benzinkort.

Line dance er ny afdeling i Løjt IF.

Løjt IF´s serie 4 har kvalificeret sig til finalen i JBU´s herresenior B pokalturnering, hvor de møder et hold fra Århusegnen (TST 79). Kampen spilles på NRGI Park i Århus. De tabte 0 – 1.

Idrætsanlægget køber Skolegade 19 og 21.

31. 12. var der 1183 aktivitetsmedlemmer (fodbold: 438, håndbold: 181, gymnastik: 246, badminton: 158, tennis: 107, volleyball: 29, petanque: 13 og ældreidræt: 11)

Birgitte Andersen modtager Leif Møller´s Mindeplade.

**2009** Der bliver etableret en line dance og en løbeafdeling i Løjt IF.

Ved DGI´s årsmøde blev næstformand Torben Hansen årets idrætsleder i DGI Sønderjylland.

På kulturnatten vises landskampen Danmark – Portugal på storskærm i hallen.

Multicenterprojektet ændres.

I forbindelse med kulturnatten afvikles Løjt Løbet for første gang.

***Der arrangeres Højskolesøndage, hvor overskuddet går til multicentret.***

1214 aktivitetsmedlemmer.

Kaj Hansen får Leif Møller´s Mindeplade.

**2010** Løjt Løbet udvides med et børneløb og en halvmaraton.

Fra anlæggets hus Skolegade 19 – kaldet ”Det gule Hus” - sælges forskellige effekter så som tøj, møbler etc. Pengene går til multicentret.

Løjt Løbet i maj havde over 350 deltagere og gav kr. 35 000 i overskud, som tilfalder mulicentret.

Thorkild Bennetzen modtager JBU´s sølvnål for 15 års arbejde i Løjt IF´s fodboldafdeling.

Fodboldafdelingen arrangerer JM i indefodbold for seniorer.

Stor fremgang i pigefodbolden (ca. 100 medlemmer).

Store Legedags overskud tilfalder multicentret.

Marianne Olesen overtager kassererjobbet.

Håndbold arrangerer cykelløb d. 28. august.

Rita Hansen hædres med Leif Møller´s Mindeplade.

**2011** JM i indefodbold for seniorer.

Løjt Løbet afholdes 28. 5.

U18 piger tager til Belgien og U15 piger tager til Holland.

Foreningen får en ny hjemmeside.

Stor succes med pigefodbold – der er nu 100 medlemmer.

Klaus Broders fik tildelt ”Gør en forskel”-prisen ved DBU Jylland region 4´s årsmøde.

Modtaget kr. 56 000 fra OK tanken til multicentret.

Løjt IF deltager i DM i foreningsudvikling.

Tværnet sættes op i Hal 1.

Annie Petterson modtager Leif Møller´s Mindeplade.

**2012** Løjt Løbet og Store Legedag afholdes samme dag d. 12. maj. Om aftenen afholdes Mexicofest.

DHF´s håndboldkaravane kommer til Løjt d. 24. august.

Efter flere års pause afholdes der igen DBU´s Fodboldskole i Løjt.

Den nye multibane (tidligere tennisbane 3) er ved at blive anlagt.

Barnevognsfitness for fædre og mødre på barsel. Starter op med en fysioterapeutelev som instruktør.

Håndbold arrangerer cykelløb d. 18. august.

Den tidligere *Foreningspakken*, som stod for hjemmesiden, har sagt op og erstattes af *Klubmodul*.

Multibanen indvies d. 8. september i forbindelse med kulturnatten.

U 15 piger til Holland. Holdet har stor fremgang af spillere fra bl.a. Aabenraa og Bov.

Holdet rykkes op som U18 spillere til efteråret.

Løjt IF arrangerer juletræsfest.

Eva og Claus Peter Nielsen fik Leif Møller´s Mindeplade.

**2013** Løjterlig lørdag (Store Legedag, Løjt Løbet og fest) afholdes 25. maj.

DBU´s Fodboldskole afholdes.

Fodbold afholder i marts Jysk Tagpap Cup i indefodbold.

Tidligere formand og nuværende næstformand Torben Hansen stopper.

Leif Christensen stopper som formand for fodbold i juni efter 33 år.

U19 herrer tager til Italien.

Leif Christensen hædres foran det gl. rådhus i Aabenraa som ”Årets Ildsjæl”.

Håndbold arrangerer cykelløb i august og håndboldskole i uge 41.

Fodbold afholder to dages julestævne i indefodbold.

Løjt IF modtager en gavecheck på kr. 100 000 fra den opløste antenneforening. Beløbet skal anvendes til ungdomsafdelingen.

Klaus Broders bliver hædret af Danske Bank for sit frivillige arbejde for pigefodbolden i Løjt.

Supermasterholdet (spillere over 55) blev uofficiel jysk mester i JBU´s

7-mands turnering.

U 18 piger vandt den bedste række i en turnering i Holland

Gymnastikafdelingen har købt en juniorfane.

Mogens C. Ravn modtog Leif Møller´s Mindeplade.

**2014** 60 hold deltog i 3-bold stævnet.

En søndag i marts afholdes loppemarked i hal 1.

Der er underskud i cafeteriet.

Nye energivenlige lamper sat op i begge haller.

65 U8 – U14 håndboldspillere på weekendophold på Agerskov Ungdomsskole

Løjt Løbet havde 858 deltagere. Store Legedag en kæmpe succes. Bondeballet om aftenen havde samlet over 300 bønder ☺

Årets overskud fra Løjt Løbet (86 000 kr.) blev tildelt Løjt Brandværn og Barsmark Brandværn med hver 6000 kr., resten tilfalder Løjt Lands multicenter.

Holdt møde om opstart af fitness. Stor interesse.

Halvtag og fliser ved ”Æ Hus”.

Petanqueafdelingen holdt 10 års jubilæum.

Stavgang har 10 års jubilæum.

Fodboldskolen havde 128 deltagere.

Der er købt mål og bander til 3-bold.

Cafeteriet er fremover selvbetjening, da der ikke er økonomi i at holde det åben med personale.

Til stævner o.l. kan afdelingerne selv arrangere salg i hallen.

Endelig bestemt, at hjemmesiden Klubmodul bruges fremover.

Fælles sæsonstart, hvor alle afdelinger præsenterer sig selv (24.08.).

Stor deltagelse ved U11 fodboldstævnet (Fleggaard Cup) i november.

65 hold tilmeldt til SuperBrugsen Løjt julehåndboldstævne 2014 for U6 – U14.

Old Boys B tabte i finalen om det jyske mesterskab til Svenstrup-Godthåb IF.

**2015** 3. jan. 25 år jubilæumsreception for halmedhjælper Erik Hansen.

Har afholdt håndboldweekend i Agerskov for børne- og ungdomsspillere.

Æresmedlem Helga Jørgensen død 20. januar 76 år gammel.

Gitte Christiansen (gym.) får titlen Årets Krumtap ved DGI Sønderjyllands Aabenraaegnens gymnastikopvisning.

Arbejdslørdag d. 25. april. Den nye Sportslounge (tidl. cafeteria) skal males. Gang og omklædningsrum skal ligeledes renoveres.

I maj er Sportsloungen klar til brug.

Giver 5000 kr. til den nye flagallé.

914 aktivitetsmedlemmer.

Håndbold har købt 100 billetter til VM i håndbold i Herning.

U17 tager til Berlin og U14 piger tager til Holland.

Fodboldskolen er udsolgt.

U14 piger blev jysk mester i fodbold.

U15 pigerne blev nr. 2 ved Jysk mesterskab i fodbold.

Løjt Løbets flotte overskud på 91.000 kr. anvendes ved at 2.500 kr. gives til Løjt Brandværn og 2.500 kr. til Barsmark Brandværn og som ansøgt 5.000 kr. til forsamlingshusets nye lysekroner. Ikke vedtaget hvad resten bruges til.

Indvielse af stadionur d. 18. september.

Nyt græs på opvisningsbanen.

31. okt. og 1. nov. afholdes indendørs fodboldstævne (Løjt IF Cup) med 110 hold.

Håndboldkaravanen besøgte Løjt IF´s håndboldafdeling.

Der arrangeres juletræsfest.

Løjt IF´s fodboldafdeling er udnævnt til Årets Fodboldklub i JBU Jylland region 4.

Efter 33 år som redaktør af ”Nyt fra Løjt Idrætsforening” stopper Henning Mikkelsen. Jobbet overtages af Martin Brink og Jesper Poulsen. Bladet laves fortsat af Emmelie K. Adolfsen.

Kredsmesterskaber i håndbold afholdes i Løjt.

Løjt Løbet afholdes for 7. gang med 7-800 deltagere ved Løjterlig Lørdag. Dårligt vejr. Aftenens festtema var Nytår.

77 hold deltager i SuperBrugsen Løjt Cup 2014 håndboldjulestævnet d. 18.-20. dec.

Jesper Poulsen modtog Leif Møller´s Mindeplade.

**2016** Der afholdes 3-bold stævne i februar. Udsolgt.

I indgangspartiet laves et skab til pokaler.

Ved generalforsamlingen stopper formanden Erik Steen Boe efter 20 år som formand. Han erstattes af Martin Brink.

Sekretæren Henning Mikkelsen stopper som sekretær efter 36 år.

*(skrevet af Henning Mikkelsen - sluttet april 2016)*